paragraph_text: Playoff Hrvatske Flag Football lige 2. listopada 2011. održao se na SRC NK Blato, Splićani su za ulazak u poluzavršnicu svladali Sv. Nedelja Vikingse, a u poluzavršnici pobijedili su Bjelovar Greenhornse. Unatoč vodstvu od 21:0, Ogulin Knights čvrstom obranom okrenuo je susret u svoju korist, te rezultatom 33:27 postao prvakom Hrvatske u Flag Footballu. Splićani završavaju sezonu kao finalisti kupa i doigravanja, te mogu biti zadovoljni prikazanom atraktivnom igrom i razvojem igrača.